stanford-oval/wikipedia huggingface dataset:
רחוב צ'רצ'יל 1

| --- | --- |

 מידע כללי
 סוג:  גורד שחקים
 שימוש:  מטה ההנהלה של בנק ברקליס
 כתובת:  דוקלנדס, קנרי וורף
 מיקום:  לונדון
 מדינה:  בריטניה בריטניה
 בעלים:  ברקליס 
 הקמה ובנייה
 תקופת הבנייה:  2003–2005 (כשנתיים)
 תאריך פתיחה רשמי:  יוני 2005 
 אדריכל:  הלמוט, אובטה וקסבאום (HOK) 
 סגנון אדריכלי:  אדריכלות מודרנית 
 מידות
 גובה:  156.3 מ' 
 שטח:  157,164 מ"ר 
 קומות:  32 
 קואורדינטות:  51°30′19.8″N 00°00′50.4″W﻿ / ﻿51.505500°N 0.014000°W﻿ / 51.505500; -0.014000
  (למפת לונדון מוגדלת) קנט סארי ברקשייר בקינגהאם הרטפורדשייר אסקסרחוב צ'רצ'יל 1(למפת לונדון רגילה) קנט סארי בר. בקי. הרטפורדשייר אסקסרחוב צ'רצ'יל 1(למפת סאת'ק רגילה) רחוב צ'רצ'יל 1(למפת סאת'ק מוגדלת) רחוב צ'רצ'יל 1
 
רחוב צ'רצ'יל 1
רחוב צ'רצ'יל 1 (באנגלית: One Churchill Place) הוא גורד שחקים המצוי בלונדון באזור הדוקלנדס שבקרבת קנרי וורף. מבנה זה משמש כבניין ההנהלה של בנק ברקליס.
גורד השחקים מתנשא ל-156 מטרים ו-32 קומות. המבנה תוכנן על ידי משרד האדריכלים הוק אינטרנשיונל, והוא המבנה השביעי בגובהו בממלכה המאוחדת והרביעי בגובהו באזור הדוקלנדס (אחרי כיכר קנדה 1, מגדל HSBC ומרכז סיטיגרופ).
המבנה נחנך ביוני 2005 על ידי יו"ר קבוצת ברקליס - מתיו ברט.
שימושי המבנה

בנק ברקליס משתמש בשני שלישים מהמבנה (קומות 1 - 3, 6 - 16 ו-24 - 31). חדרי ההנהלה מצויים בקומה ה-31, וחדרי הישיבות בקומה ה-30. קומות 17 - 23 משמשות משרדים אחרים.
המבנה מקושר במעבר תת-קרקעי למרכז הקניות של כיכר קנדה ולתחנת הרכבת התחתית קנרי וורף.
השפעת פיגועי 11 בספטמבר על תכנון המבנה

תכנון המבנה הושפע מפיגועי 11 בספטמבר - בעקבות הפיגועים נבנו במבנה חמש מערכות מדרגות - אחת בכל אחת מפינות המבנה, ומערכת מרכזית הכוללת גם את המעליות במרכז המבנה. כל אחד ממערכות המדרגות מסוגלת להכיל את כל עובדי המבנה, במקרה ורק מערכת מדרגות זו תישאר חופשית למעבר בשעת חירום.
ראו גם

גורדי שחקים בלונדון
תחנת הרכבת טוקיו

| --- | --- |

  נגיש לכיסאות גלגלים
 מידע על הבנייה
 חנוכת התחנה:  20 בדצמבר 1914 
 אדריכל:  קינגו טאצונו 
 מיקום
 מדינה:  יפן יפן
 קואורדינטות:  35°40′51″N 139°46′01″E﻿ / ﻿35.680833333333°N 139.76694444444°E﻿ / 35.680833333333; 139.76694444444
 מידע על התחנה
 שם המערכת:  100 stations of Kantō 
 קוד התחנה:  トウ 
 he
 
תחנת הרכבת טוקיו (ביפנית: 東京駅) היא תחנת רכבת גדולה בסמוך לארמון הקיסרי שבמרכז טוקיו. היא התחנה העמוסה בעולם מבחינת מספר הרכבות שחולפות בה והתחנה החמישית ביפן מבחינת תפוקת נוסעים. התחנה משמשת בסיס לקווי השינקנסן של יפן, והקווים היוצאים ממנה מגיעים אל כל רחבי המדינה. בתחנה נמצאת גם תחנה של הרכבת התחתית של טוקיו ותחנת אוטובוסים מרכזית גדולה.
היסטוריה

בשנת 1889 הכינה הוועדה המקומית של טוקיו תוכניות לבניית קו רכבת מסועף שיחבר את הטרמינל הראשי של טוקאידו בשינבאשי אל מסוף ניפון (כיום טוהוקו), באוטנו. בשנת 1896 החלו העבודות להקמת התחנה אל מול הגנים של הארמון הקיסרי.
הבנייה התעכבה בשל פרוץ מלחמת סין–יפן הראשונה ומלחמת רוסיה–יפן, והחלה לבסוף בשנת 1908. בניין התחנה בן שלוש הקומות תוכנן על ידי האדריכל טטסונו קינגו (שתכנן גם את תחנת מנסייבאשי ואת בנק יפן) כחגיגה מאופקת של הניצחון היקר של יפן במלחמת רוסיה–יפן.
תחנת טוקיו נפתחה ב-20 בדצמבר 1914 עם ארבעה רציפים; שתי רכבות חשמליות (קווים ימאנוט/קיהין-טוהוקו), ושתי רכבות לא-חשמליות (רציפי קו טוקאידו הנוכחיות). קו האספקה הראשי של צ'ו[דרושה הבהרה] לתחנה הושלם בשנת 1919 ונעצר בתחילה ברציף שמשמש כיום את הרכבות בקווים ימאנוטה/קיהין-טוהוקו. בתקופה מוקדמת זו, היו בתחנות רק שערים בצד של שכונת המרונוצ'י, כאשר הצד הצפוני משמש ליציאה והדופן הדרומית משמשת כניסה.
הערות שוליים

1 2  "עותק בארכיון" 各駅の乗車人員 (ביפנית). East Japan Railway Company. אורכב מ-המקור ב-2016-11-01. נבדק ב-2019-07-07.
| --- | --- |
בקרת זהויות :  NDL: 00642505  VIAF: 254779342   WorldCat (עם VIAF): 254779342
הטרודונטוזאוריים

| הטרודונטוזאוריים |
| --- | --- |
 שחזור של Fruitadens
תקופה
יורה תחתון-קרטיקון תחתון 200–133 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
משפחה:: הטרודונטוזאוריים
שם מדעי
 Heterodontosauridae

השוואה של מיני המשפחה לאדם
הטרודונטוזאוריים (שם מדעי: Heterodontosauridae) היא משפחת דינוזאורים בעלי אגן דמוי עוף אשר חיו בין היורה התחתון לקרטיקון התחתון ברחבי כל היבשות, למעט אוסטרליה.
המאפיין העיקרי של בני המשפחה הוא שיניהם המוזרות אשר הזכירו ערכת שיניים של יונקים מודרניים. בקדמת הלסת שלהם היה מקור קרני ומאחוריו היו ניבים קדמיות, שיניים דמוי מלתעות ובאחורי הלסת שיניים טוחנות בדומה למרבי אוכלי הצמחים. כמה חוקרים רואים בכך הוכחה שהם היו טורפים או אוכלי כל ולא התבססו רק על צמחים.
מינים אלה הגיעו לאורך 1–2 מטר והיו דו-רגליים. הם התפחתו אולי למינים גדולים יותר כמו ההדרוזאוריים שהיו צמחוניים לחלוטין.
מיון

סוג אצ'ינודון (Echinodon)
סוג Fruitadens
סוג טיאניולונג (Tianyulong)
תת-משפחה Heterodontosaurinae
סוג ליקורינוס (Lycorhinus)
סוג פגומסטקס (Pegomastax)
סוג Manidens
סוג אבריקטוזאורוס (Abrictosaurus)
סוג הטרודונטוזאורוס (Heterodontosaurus)
תאוריית שלושת המגזרים (כלכלה)

התפתחות המגזרים הכלכליים על פי התאוריה לאורך השנים
תאוריית שלושת המגזרים היא תאוריה כלכלית שפותחה על ידי הכלכלן הבריטי קולין קלארק (Colin Clark) והכלכלן הצרפתי ז'אן פורסטי (Jean Fourastié), המחלקת את ההתנהלות הכלכלית לשלושה מגזרי פעילות:
המגזר הראשוני: הפקה ומיצוי של חומרי גלם
המגזר השניוני: פעילות של יצור ותעשייה
המגזר השלישוני: פעילות הספקת שירותים
עקרונות

הרעיון העומד בבסיס התאוריה של קלארק ופרוסטי הוא כי מרכז הכובד של הפעילות הכלכלית נמצא בתהליך מעבר מפעילות שעיקרה מוקדשת למגזר הראשוני דרך הגברת הפעילות במגזר השניוני ועד למתן המשקל, תשומת הלב, והמיקוד העיקרי לפעילות במגזר השלישוני. פורסטי רואה בתהליך זה גורם מבורך ובעל תרומה משמעותית להתפתחות הכלכלית במאה ה-20 אשר גורמת לעליה ברמת החיים, הגברת הביטחון הסוציאלי, התפתחות ופריחה של החינוך והתרבות, פיתוח רמת המיומנות האישית ומניעת אבטלה.
מדינות שבהן קיימת רמה נמוכה של הכנסה לנפש, נמצאות בשלב הראשוני של ההתפתחות הכלכלית ולכן מירב ההכנסה הלאומית שלהן מגיעה מפעילות של המגזר הראשוני. ביטוי לכך נמצא גם בהרכב התעסוקתי שלהן: כ-70% מכח העבודה מועסקים במגזר הראשוני, כ-20% במגזר השניוני, וכ-10% במגזר השלישוני. השימוש במיכון כמעט ואינו קיים והשירותים החברתיים אפסיים.
מדינות מפותחות יותר, שבהן קיימת רמה בינונית של הכנסה לנפש מפיקות את עיקר ההכנסה הלאומית שלהן מפעילות של המגזר השניוני. הביטוי בהרכב התעסוקתי שלהן הוא: כ-20% מכח העבודה מועסקים במגזר הראשוני, כ-50% במגזר השניוני, וכ-30% במגזר השלישוני. במדינות אלה קיים שימוש גובר במיכון הגורם לירידת הצורך בעבודת כפיים. ניכרת התפתחות בפעילות המגזר השלישוני בעיקר הפעילות הפיננסית, והגברת כוחה של המדינה.
מדינות הנמצאות ברמת ההתפתחות הכלכלית הגבוהה ביותר, שבהן גם רמת ההכנסה לנפש היא הגבוהה ביותר, מפיקות את עיקר ההכנסה הלאומית שלהן מפעילותו של המגזר השלישוני. הביטוי בהרכב התעסוקתי שלהן הוא (אחוזים ממוצעים מעוגלים): 10% בלבד מכח העבודה מועסקים במגזר הראשוני, 20% במגזר השניוני, ו-70% במגזר השלישוני. מתקיימת רמת מיכון ויצור גבוהה ביותר עם גידול בדרישות להספקת שירותים חברתיים וקהילתיים לאזרחי המדינה.
ביקורת

אף על פי שמספר מחקרים אמפיריים מאששים את רוב התחזיות השלובות בתאוריה, הרי שניתן לזהות גם מספר כשלים:
התאוריה שפורסמה בשנות ה-30 של המאה ה-20 חוזה ירידה ברמת האבטלה בחברה העוברת מפעילות במגזר השניוני למגזר השלישוני. עובדה זו התבררה כשגויה בעקבות ההתפתחות הטכנולוגית הגדולה ותעשיית המחשוב והתקשורת המודרנית (ראו: אבטלה טכנולוגית).
התאוריה צופה חולשה והתבטלות של המדינה ומנגנוניה במדינה שבה כוחו של המגזר השניוני עדיין רב. עובדה זו התבררה כשגויה לחלוטין והדוגמה הטובה ביותר לכך היא בגרמניה המקיימת מגזר תעשייה ויצור גדול וחזק במיוחד, המשולב במדינה מודרנית, עם פעילות ענפה במגזר השלישוני.
על פי התאוריה במדינה שבה המגזר השלישוני גדול ומפותח, תתקיים רמה גבוהה במיוחד של השכלה ומיומנויות אישיות. בפועל, גם במדינות אלה עדיין קיימים תפקידים רבים המבוצעים בידי אנשים בעלי רמת מיומנות והשכלה נמוכים במיוחד.
על פי התאוריה במדינות המפותחות תתקיים רמה גבוהה של חלוקת ההכנסות. בפועל, ברוב המדינות המפותחות מבחינה כלכלית מתקיימים פערי הכנסה גבוהים במיוחד בין האזרחים.
הכשל הגדול ביותר של התאוריה הוא ככל הנראה בתחזית כי בחברה המצויה בשלב ההתפתחות הכלכלית של המגזר השלישוני, כלומר תחום השירותים, לא תתקיים התפתחות טכנולוגית משמעותית. המציאות התבררה כמהפכנית כאשר ההתפתחות בטכנולוגיית המידע שהיא בעצם חלק ממגזר השירותים הפכה לפעילות כלכלית עיקרית במדינות המפותחות עד שאפילו ניתן לראות בה את המגזר הרביעוני-שירותי מידע, כחלק מן החברה המודרנית.
ראו גם

מעמד חברתי
| --- | --- |
בקרת זהויות :  GND: 7507432-1
תור-אייבל

התור-אייבל (באנגלית: Thor-Able) היה משגר אמריקאי ששימש לשיגור לוויינים וניסוי רכבי חדירה לאטמוספירה בין השנים 1958 ל-1960. המשגר כלל בדרך כלל שני שלבים. השלב הראשון היה טיל תור והשלב השני היה שלב מסוג אייבל. במספר שיגורים נוסף השלב השלישי אלטאיר 1. המשגר הוא בן למשפחת טילי התור ואחד מאבות טילי הדלתא.
16 שיגורים בוצעו. תשעה שיגורים לטיסה תת-מסלולית לניסוי רכבי חדירה לאטמוספירה ושבעה לשיגור לוויינים למסלול סביב כדור הארץ. שישה שיגורים נכשלו אך בשלושה מתוך שיגורים אלו הכשל נבע מהוספת שלב האלטאיר השלישי. כל 16 השיגורים בוצעו ב-LC-17A מנמל החלל קייפ קנוורל. מ-7 שיגורים עם מטרה להביא לוויין למסלול 4 נכשלו.
רחוב קיראי

| --- | --- |

 מידע כללי
 סוג:  רחוב 
 מיקום:  ארז'בטווארוש 
 מדינה:  הונגריה 
 קואורדינטות:  47°30′08″N 19°03′48″E﻿ / ﻿47.5023°N 19.0634°E﻿ / 47.5023; 19.0634
 he
 
הקיראי, הרחוב הכי הכי בודפשטי
החיים התוססים של רחוב קיראי ב-1929
רחוב קיראי (פירושו רחוב המלך) (בהונגרית: Király utca; הוא אחד הרחובות החשובים על גבול רובע 6 טרזווארוש ורובע 7 ארז'בטווארוש בבודפשט, בין כיכר דיאק פרנץ לבין כיכר לבלדה (Lövölde tér). אורכו 1.6 קילומטרים והוא מאונך לקטע של שדרת טרז בשדרה הגדולה. הקטע הפנימי בין כיכר דיאק פרנץ לבין רחוב נאג'מזה (Nagymező utca) הוא חלק מ"רובע הבילויים" והוא עמוס במסעדות ובתיירים, עם עומס תנועה נמוך וצמתים צרים. זהו גם הגבול הצפון מערבי של הרובע היהודי ההיסטורי וקורותיו שזורים בתולדות יהדות פשט ובודפשט. הקטע החיצוני בין רחוב נאג'מזה לבין כיכר לבלדה עמוס הרבה יותר. יש בו שירות טרוליבוסים תכוף וחנויות רבות.
שמו בא משם הפונדק König von Engelland, שניצב בזמנו בכיכר דיאק פרנץ של היום. הצד הזוגי של שדרת אנדראשי וסביבתו ההיסטורית בין רחוב נאג'מזה ושדרת טרז הוא הגבול אזור המורשת העולמית המוכרז.
שינויים בשמות

בשנות ה-40 של המאה ה-18,הקטע המזרחי שלו נקרא Mittermeyerischegasse, והמערבי Lerchenfeldgasse. מסביבות 1786 שמו היה Englischegasse (רחוב אנגלי) ומשנת 1790 Engelische König Gasse (רחוב המלך המלאך). משנת 1810 הרחוב נקרא Englischer König Gasse (רחוב המלך האנגלי), משנת 1820 נקרא Drei König Gasse (רחוב שלושת המלכים), בהתייחס לקונגרס וינה. בין השנים 1950-1990 שמו היה רחוב מאיאקובסקי.
אתרים בעלי עניין

רוב האטרקציות של הרחוב נופלות על הקטע שבין כיכר דיאק פרנץ לבין השדרה הגדולה. חלק ניכר קשור לתולדות יהדות בודפשט.
במספר 27, נמצא בית הקפה של מור אונגרליידר בשם קפה ונציה, שם הוצגו לראשונה בהונגריה סרטי קולנוע בסביבות 1891–1892. הסייף בעל מדליות הזהב האולימפיות אטילה פטשאואר נולד בבית הִילד (Hild) שהוא מס' 36, הסופר דז'ה סומורי נולד במספר 37. אחת היציאות מגטו בודפשט נפתחה בצומת רחוב קיראי - רחוב קיש דיאופה (Kis Diófa utca).
באזור שבין השדירה הגדולה לבין כיכר לבלדה יש פחות מבנים רומנטיים או קלאסיים ויותר בנייני דירות אקלקטיים. במספר 71 נוסד ב-1903 ופעל תיאטרון קיראי, בחלק הזה של הרחוב נולד וגדל אנדי גרוב, ממייסדי חברת אינטל, (בבית מס' 73), יוג'ין ויגנר (פיזיקאי זוכה פרס נובל, נולד בבית מס' 76). פרנץ ארקל גר באזור זה (בבית מס' 84) לאו ויינר, וגם דיולה קאבוש גרו מאוחר יותר באותו הבניין (בבית מס' 76).
תחבורה ציבורית

החשמלית שנסעה ללא סימן משנת 1906, אחר כך עם המספר 10 משנת 1910 הוחלף ב-11 בדצמבר 1949 בקו 70 של טרוליבוס ובשנת 1957 החל את פעולתו גם קו 78, שנוסע בקטע ארוך במסלול חופף לקו 10.
לקריאה נוספת

T. Somogyi Magda: Budapesti utcanévváltozások 1989 után
Sárközi Mátyás: A Király utcán végestelen végig, Kortárs Kiadó, 2006, ISBN 963-959-343-5
Budapest Teljes Utcanévlexikona (Sprinter Kiadó, 2003)
שרידן סמית'

| --- | --- |

 לידה:  25 ביוני 1981 (בת 43) Epworth, הממלכה המאוחדת 
 שם לידה:  Sheridan Smith 
 סוגה מועדפת:  תיאטרון, טלוויזיה 
 מדינה:  הממלכה המאוחדת 
 תקופת הפעילות:  מ-1998 
 מקום לימודים:  בית הספר ג'ויס מייסון  South Axholme Community School  John Leggott Sixth Form College 
 פרסים והוקרה:  פרס אוליבייה קצינה במסדר האימפריה הבריטית
 פרופיל ב-IMDb
 
שרידן סמית', OBE (באנגלית: Sheridan Smith; נולדה ב-25 ביוני 1981) היא שחקנית, זמרת ורקדנית אנגלייה. היא זכתה להכרה כשהופיעה בתפקידים קומיים בסדרות "שתי בירות וחבילת צ'יפס", "מרק אהבה", "גאווין וסטייסי", "מתבגרים" ו"בנידורם". אחר כך שיחקה גם בדרמות כגון "גברת ביגס" עליו זכתה בפרס באפט"א לטלוויזיה לשחקנית הטובה ביותר, סרט הטלוויזיה "The 7.39" ובמיני-סדרה "סיליה" בה גילמה את דמותה של הזמרת סילה בלק. בקולנוע השתתפה סמית' בסרטים "צלף בבניין", "קוורטט", "Powder Room", וב-"The Harry Hill Movie".
הופעת הבכורה של סמית' בתיאטראות וסט אנד הייתה בהפקה של תיאטרון מוזיקה הלאומי לנוער של המחזה "באגסי מאלון". היא הופיעה גם במחזות המוזיקליים "אל תוך היער", "חנות קטנה ומטריפה", "לא רק בלונדינית" ו"מצחיקונת". סמית' זכתה שנתיים רצופות בפרס אוליבייה. ב-2011 עבור הופעתה בתפקיד אל וודס במחזה "לא רק בלונדיניות" זכתה בפרס השחקנית הטובה ביותר במחזמר, וב-2012 על הופעתה בדמות דוריס במחזה "Flare Path" זכתה בפרס ההופעה הטובה ביותר בתפקיד משנה.
ב-2015 הוענק לסמית' תואר קצינת מסדר האימפריה הבריטית על תרומתה לתחום הדרמה.
ביוגרפיה

סמית' נולדה באפוורת' שבלינקולנשייר, בתם של קולין ומרילין סמית'. הוריה הופיעו כצמד בשם "הדלטונס" בשירי קאנטרי. מגיל צעיר היא למדה מחול בבית הספר ג'ויס מייסון (אנ'). אחר כך למדה בבית הספר "South Axholme Community School" שם קיבלה ציון A* באמנויות הבמה, על אף שמעולם לא למדה בבית ספר למשחק.
בשנים 1995 עד 2001 הייתה סמית' חברה בלהקת תיאטרון המוזיקה הלאומי לנוער (אנ'), והשתתפה בתפקיד ראשי בהפקות אחדות כגון "באגסי מאלון", "פנדרגון", ו"אל תוך היער". אחר כך השלימה את השכלתה בקולג' ג'ון לגוט בסקות'ורפ (אנ') שבלינקולנשייר.
ביוגרפיה > קולנוע וטלוויזיה

בשנים 1990 ו-2000 גילמה סמית' את אֶמָה בסדרה "משפחת רויאל". היא שיחקה בתפקיד ג'נט בסדרה "שתי בירות וחבילת צ'יפס" החל מ-2001 עד שעזבה את הסדרה ב-2009. ב-2003 הופיעה בפרק "Immediate Care" בדרמה הרפואית "The Royal" בה גילמה צעירה החולה בלוקמיה. ב-2004 השתתפה בפרק בסדרת הטלוויזיה "החברה הגבוהה" בתפקיד סוזי, מנקה בשדה תעופה שמתחזה לדיילת. ב-2005 שיחקה בתפקיד אנג'י בפרק "Sex Actually" בתוכנית "The Comic Strip".
ב-2005 שיחקה סמית' בתפקיד קלאו מרטין בסדרה "מרק אהבה". היא הופיעה בדמות מישל, התזונאית הצבועה, בשלוש עונות של הסדרה "מתבגרים" (2006–2009). עוד השתתפה ב"המופע של לני הנרי" בתפקיד מ.א. וסמוקוט, פרודיה על הדמויות בסדרה "CSI". ב-2009 שיחקה במסגרת תוכנית "קומיק ריליף" בפרק שהוא קרוס-אובר של "שתי בירות" ושל "מתבגרים", וגילמה את הדמויות שלה משתי הסדרות.
תפקידים נוספים של סמית' בטלוויזיה היו בקומדיה "Eyes Down" של ה-BBC בדמות סנדי, בסדרה "The Bill" ובסדרת הדרמה "Fat Friends". היא גילמה את רודי בעונה השנייה והשלישית של הסיטקום "גאווין וסטייסי". ב-2008 כיכבה בתפקיד אורח בפרק חג המולד של הסדרה "הדרך לקנדלפורד". היא הופיעה בתפקיד ג'ואי רוס בפרק הספיישל של הסדרה "ג'ונתן קריק" בהם "The Grinning Man" (מ-2009), "The Judas Tree" (מ-2010) ו-The Clue of the Savant's Thumb" (מ-2013). בעונה השלישית של הסדרה "בנידורם" שיחקה סמית' בתפקיד ברנדי.
ב-2010 הייתה סמית' מנטור בתוכנית הכישרונות "Over the Rainbow" (אנ') של ה-BBC. עוד ב-2010 השתתפה בתוכנית "Chekhov Comedy Shorts" של ערוץ סקיי ארטס בתפקיד נטשה בפרק "The Proposal". ב-2011 שיחקה בסרט "היסטריה" על המצאת הוויברטור. היא החליפה את פרימה אג'ימן בקריינות בסדרה "Bizarre ER". ב-2012 שיחקה בעיבוד קולנועי לרומן "שעיר לעזאזל" מאת דפנה דה מוריאה.
בספטמבר 2012 שיחקה סמית' בתפקיד הראשי במיני-סדרה של ITV "גברת ביגס". ב-2013 הופיעה בסדרה "Dates" של ערוץ 4. בינואר 2014 כיכבה בדרמה בת שני חלקים של ה-BBC בשם " The 7.39". במרץ 2014 הופיעה בדרמת הפשע "The Widower" בדמות אשתו הראשונה של הרוצח הסדרתי מלקולם ובסטר. עוד באותה שנה השתתפה בתוכנית הטלוויזיה "Who Do You Think You Are?" המתחקה אחרי שורשים משפחתיים, וגילמה את דמותה של הזמרת סילה בלק בדרמה בת שלושה חלקים של ITV בשם "סילה".
ב-2015 כיכבה סמית' בדמות ליסה לינץ' בדרמה "The C Word" של ה-BBC, ובתפקיד השוטרת ג'ו גילספי בדרמה "Black Work" של ITV, שהייתה מועמדת ב-2016 לפרס הטלוויזיה הלאומי (אנ').
החל מ-2015 הייתה סמית' הקריינית בתוכנית המציאות "Bear Grylls: Mission Survive". הסדרה בוטלה אחרי שתי עונות.
ביוגרפיה > תיאטרון

בתיאטרון הופיעה סמית' במחזמר "אל תוך היער" בתיאטרון דונמאר ורהאוס בלונדון, ובמחזות השייקספיריים "אילוף הסוררת" ו"חלום ליל קיץ" בתיאטרון הפתוח בריג'נטס פארק. היא גילמה את אודרי בהפקה בימתית של "חנות קטנה ומטריפה" בתיאטרון "Menier Chocolate Factory" בלונדון החל מנובמבר 2006, ובמרץ 2007 הועברה ההפקה לתיאטרון הדוכס מיורק. בעקבות ההצלחה הועברה ההפקה ביוני 2007 לתיאטרון ניו אמבסדורס, והוצגה שם עד ספטמבר אותה שנה. ב-2008 הייתה סמית' מועמדת לפרס אוליבייה לשחקנית הטובה ביותר במחזמר על הופעתה זו.
באפריל 2008 שיחקה סמית' בתפקיד ונסה במחזה "Tinderbox: a Revenge Comedy" מאת לוסי קירקווד בתיאטרון בוש שבשפרדס בוש. סמית' גילמה את התפקיד של אל וודס בגרסה המוזיקלית של "Legally Blonde" בהפקה שהועלתה בווסט אנד בדצמבר 2009. עד יוני 2010 שיחק לצדה דאנקן ג'יימס חבר לשעבר בלהקת בלו, ואחר כך החליף אותו ריצ'רד פלישמן. עוד השתתפו במחזמר איפי מולהולנד (אנ') בתפקיד ברוק, דניז ואן אוטן בדמות פולט, פיטר דייוויסון בתפקיד פרופ' קלאהן ואלכס גאומונד בתפקיד אמט פורסט.
סמית' הייתה אמורה לסיים את הופעותיה בהצגה "Legally Blonde" ב-23 באוקטובר 2010, אבל המשיכה לשחק עד 8 בינואר 2011 אז החליפה אותה סוזן מקפאדן. על תפקידה זה זכתה סמית' בפרס קהל צופי התיאטרון של WhatsOnStage.com לשחקנית הטובה ביותר במחזמר. עוד הייתה מועמדת לפרס נטשה ריצ'רדסון לשחקנית הטובה ביותר וזכתה בפרס אוליבייה לשחקנית הטובה ביותר במחזמר.
ממרץ ועד יוני 2011 הופיעה סמית' במחזה "Flare Path" בהפקת טרוור נאן בתיאטרון היימרקט בדמות דוריס. המחזה הועלה במסגרת חגיגות לציון 100 שנה להולדתו של המחזאי טרנס רטיגן (אנ'), ולצדה כיכבו סיינה מילר וג'יימס פיורפוי. על תפקיד זה זכתה סמית' ב-2012 בפרס אוליבייה להופעה הטובה ביותר בתפקיד משנה, בפרס נטשה ריצ'רדסון לשחקנית הטובה ביותר, ופרס BroadwayWorld UK לשחקנית הטובה ביותר במחזה.
עוד שיחקה סמית' בתפקיד הראשי בעיבוד המוזיקלי של "יומנה של ברידג'יט ג'ונס". מספטמבר עד נובמבר 2012 הופיעה סמית' בתפקיד הראשי במחזה "הדה גאבלר" בתיאטרון אולד ויק, עליו זכתה ב-2013 בפרס בחירת צופי התיאטרון לשחקנית הטובה ביותר במחזה.
החל מספטמבר 2013 ועד נובמבר אותה שנה כיכבה סמית' לצדו של דייוויד ואליאמס בהפקה בווסט אנד של המחזה "חלום ליל קיץ", כחלק מעונת ההצגות בבימויו של מייקל גרנדג' בתיאטרון נואל קווארד.
סמית' כיכבה בהפקה חדשה של המחזמר "מצחיקונת", שהועלה לראשונה ב-20 בנובמבר 2015 בתיאטרון "Menier Chocolate Factory" והוצג עד 6 במרץ 2016. אחר כך הועברה ההפקה לתיאטרון סבוי בווסט אנד.
ביוגרפיה > רדיו

סמית' שיחקה בדמות המלווה לוסי מילר לצדו של פול מקגאן בדמות הדוקטור השמיני בסדרת תסכיתים של "דוקטור הו" בהפקת "Big Finish" ששודרה ברדיו BBC 7 החל מיום השנה החדשה 2006. עונה שנייה של הסדרה יצאה על גבי CD. ועונה שלישית של הרפתקאותיהם של לוסי והדוקטור שודרה במרץ 2009. לוסי מילר הופיעה בפעם האחרונה בעונה הרביעית שהסתיימה ב-2011. עוד השתתפה סמית' בסדרת הרדיו "The Way We Live Right Now" בתפקיד רובי ראגלס, ובעונה השנייה של הסיטקום הרדיופוני "Elephants to Catch Eels".
חיים אישיים

לסמית' הייתה מערכת יחסים עם השחקן ג'יימס קורדן שהסתיימה ביוני 2009.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2000 |  | Peaches | טרייסי |  |
| 2008 |  | Defunct | שרי לה שאב |  |
| 2011 | היסטריה | Hysteria | מולי הלולי |  |
| 2011 |  | How to Stop Being a Loser | ליזה |  |
| 2012 | צלף בבניין | Tower Block | בקי |  |
| 2012 | קוורטט | Quartet | ד"ר לוסי קוגן |  |
| 2013 |  | Powder Room | סאם |  |
| 2013 |  | The Harry Hill Movie | מישל |  |
| 2016 | הצייד: מלחמת החורף | The Huntsman: Winter's War | ברומווין |  |
| 2017 |  | The More You Ignore Me | ג'ינה |  |
| 2017 |  | Birds Like Us | גווארה | דיבוב |
| 2019 | רקסי המלך | The Queen's Corgi | וונדה | דיבוב |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1999 | רעיות ובנות | Wives and Daughters | משרתת |  |
| 1999 |  | Dark Ages | מטילדה |  |
| 1999–2000 | משפחת רויאל | The Royle Family | אמה קוואנה |  |
| 2000 |  | Heartbeat | לין | בפרק "A Shot in the Dark" |
| 2000 | מקום בו נמצא הלב | Where the Heart Is | ויקי | בפרק "Modern Love" |
| 2000 | רופאים | Doctors | קלייר | סדרת טלוויזיה (פרק אחד) |
| 2000 |  | Anchor Me | ג'קי הצעירה | סרט טלוויזיה |
| 2001 | הולבי סיטי | Holby City | מירנדה לוק | סדרת טלוויזיה (6 פרקים) |
| 2001 |  | Always and Everyone | אחות | סדרת טלוויזיה (פרק אחד) |
| 2001 | הוק | Hawk | ג'ז | סרט טלוויזיה |
| 2001–2009 | שתי בירות וחבילת צ'יפס | Two Pints of Lager and a Packet of Crisps | ג'נט קוף (סמית') | סדרת טלוויזיה |
| 2002 |  | Fat Friends | שרון וורמרסלי | סדרת טלוויזיה (2 פרקים) |
| 2002 |  | Blood Strangers | ג'אס דייסון / קלייר | סרט טלוויזיה |
| 2003 |  | The Royal | פרנצ'סקה וילר | בפרק "Immediate Care" |
| 2003–2004 |  | Eyes Down | סנדי ביץ' | סדרת טלוויזיה |
| 2004 | החברה הגבוהה | Mile High | סוזי | סדרת טלוויזיה (פרק אחד) |
| 2004 | רופאים | Doctors | ג'קי ליוויס | סדרת טלוויזיה (פרק אחד) |
| 2005 |  | The Bill | ג'ייני ג'יילס | סדרת טלוויזיה (פרק אחד) |
| 2005 | המופע של לני הנרי | The Lenny Henry Show | תפקידים שונים | סדרת טלוויזיה (8 פרקים) |
| 2005 |  | The Comic Strip | אנג'י | בפרק "Sex Actually" |
| 2005–2008 | מרק אהבה | Love Soup | קלאו מרטין | סדרת טלוויזיה (15 פרקים) |
| 2006–2009 | מתבגרים | Grownups | מישל בות' | סדרת טלוויזיה (22 פרקים) |
| 2008 | הדרך לקנדלפורד | Lark Rise to Candleford | סינדרלה דו | סדרת טלוויזיה (פרק אחד) |
| 2008–2010 | גאווין וסטייסי | Gavin & Stacey | רות "רודי" סמית' | סדרת טלוויזיה (7 פרקים) |
| 2009 | בנידורם | Benidorm | ברנדי | סדרת טלוויזיה (4 פרקים) |
| 2009 |  | The Friday Night Club | מירנדה | פרק פיילוט |
| 2009–2013 | ג'ונתן קריק | Jonathan Creek | ג'ואי רוס |  |
| 2010 |  | Chekhov Comedy Shorts | נטשה | בפרק "The Proposal" |
| 2011 |  | Bizarre ER | קריינות |  |
| 2011 |  | Little Crackers | מרילין סמית' | בפרק "The Daltons" |
| 2012 |  | Accused | שארלוט | בפרק "Stephen's Story" |
| 2012 | גברת ביגס | Mrs Biggs | ביגס |  |
| 2012 |  | Panto! | טמסין טיילור |  |
| 2012 | שעיר לעזאזל | The Scapegoat | נינה | סרט טלוויזיה של ITV |
| 2013 |  | Dates | ג'ני |  |
| 2014 |  | The 7.39 | סאלי ת'ורן |  |
| 2014 |  | The Widower | קלייר ובסטר | מיני-סדרה |
| 2014 |  | Who Do You Think You Are? | בתפקיד עצמה |  |
| 2014 | סילה | Cilla | סילה בלק | מיני-סדרה |
| 2015 | בתוך מספר 9 | Inside No. 9 | כריסטין | בפרק "12 הימים של כריסטין" |
| 2015 | המילה שמתחילה באות סי | The C Word | ליסה לינץ' |  |
| 2015 |  | Black Work | ג'ו גילספי |  |
| 2015 |  | Bear Grylls: Mission Survive | קריינות | עונה ראשונה |
| 2016 |  | Galavant | הנסיכה ג'ובילי |  |
| 2016 |  | Cleaning Up | סם | 6 פרקים |
| 2022 |  | Four Lives | שרה סאק | מיני-סדרה |
| 2023 | השורדות | The Castaways | לורי הולם | תפקיד ראשי; 5 פרקים |
פרסים ומועמדויות

| שנה | פרס | קטגוריה | פרויקט | תוצאה | מקור |
| --- | --- | --- | --- | --- | --- |
| 2009 | פרס אוליבייה | השחקנית הטובה ביותר במחזמר | חנות קטנה ומטריפה | מועמדות |  |
| 2011 | פרס אוליבייה | השחקנית הטובה ביותר במחזמר | לא רק בלונדינית | זכייה |  |
| 2012 | פרס אוליבייה | ההופעה הטובה ביותר בתפקיד משנה | Flare Path | זכייה |  |
| 2013 | פרס באפט"א לטלוויזיה | השחקנית הטובה ביותר | גברת ביגס | זכייה |  |
| 2013 | פרס אמי הבינלאומי | השחקנית הטובה ביותר | גברת ביגס | מועמדות |  |
| 2014 | פרס האקדמיה האוסטרלית לאמנויות הקולנוע והטלוויזיה הבינלאומיים | השחקנית הראשית הטובה ביותר בדרמת טלוויזיה | גברת ביגס | מועמדות |  |
| 2015 | פרס באפט"א לטלוויזיה | השחקנית הטובה ביותר | סילה | מועמדות |  |
| 2015 | פרס אמי הבינלאומי | השחקנית הטובה ביותר | סילה | מועמדות |  |
| 2016 | פרס באפט"א לטלוויזיה | השחקנית הטובה ביותר | המילה שמתחילה באות סי | מועמדות |  |
| 2017 | פרס אוליבייה | השחקנית הטובה ביותר במחזמר | מצחיקונת | מועמדות |  |
| 2024 | פרס אוליבייה | השחקנית הטובה ביותר | Shirley Valentine | מועמדות |  |
החזית הסורית במלחמת העצמאות

החזית הסורית במלחמת העצמאות הייתה זירת לחימה צדדית במלחמת העצמאות. פעולות הצבא הסורי היו מוגבלות, ובהתאם, הכוחות שהופנו לזירה על ידי ההגנה וצה"ל היו מוגבלים. עם זאת, החזית הסורית הייתה האחרונה שבה הושג הסכם שביתת הנשק בתום מלחמת העצמאות.
הפלישה

ב-13 במאי 1948 הודיע שר החוץ של סוריה שצבא סוריה ימלא אחר החלטת הליגה הערבית לפלוש לארץ ישראל כדי להשכין בה שלום. עם זאת, בהיעדר צבא סורי משמעותי, המוכן לפעולה נרחבת, לא נחשב האיום הסורי למשמעותי.
ב-20 במאי 1948 פורסמה בעל המשמר סקירה על פריסת הצבא הסורי: "בארבעה מחנות מתרכז הצבא הסורי מבאנייס בצפון ועד פיק ואירביד על גבול עבר הירדן." מחנות אלו כללו:
פלוגת שריון בבניאס שאיים על הקיבוצים דן ודפנה
יחידות קטנות של חיל רגלים בין ברגיאת ליד קיבוץ שמיר לדרדרה
ריכוז צבא גדול בקוניטרה, שעל פי ההערכה בכתבה יועד לפעול לכיוון משמר הירדן ומחניים ו/או לכיוון צפון הכנרת דרך כפר נחום
פלוגות צבא בפיק